หนูเป็นประจำเดือนมามากและก็เป็นหลายวันจนต้องเข้าโรงพยาบาลเพื่อให้เลือดเพราะหนูเสียเลือดมาก หนูไม่เคยมีเพศสัมพันธ์เลย ตอนนี้อายุ21แล้ว ไปหาบอกว่าเป็นเกี่ยวกับฮอร์โมน คุณเลยให้ยานอร์เอทิสเทอโรนมาทาน มีทั้งหมด30เม็ด กินวันละ3ครั้ง หลังอาหารเช้าเที่ยงเย็น กิน10วันหมด หลังจากยาหมดประมาณ5-6วัน ประจำเดือนก็จะมาปกติดีค่ะ และตอนนี้หนูทานยานี้ครบไป6ครั้ง(6เดือน)ตามที่คุณบอก พอครบ6ครั้งแล้วคุณเลยลองให้หยุดทานยา3เดือน ผลคือพอไม่กินยาประจำเดือนไม่มาเลย และไปหาตามที่นัดไว้อีกครั้งหลังจาก3เดือน คุณบอกว่างั้นลองกินไปอีก6ครั้งเหมือนเดิมดู และก็กินมาอีก6เดือน (สรุปคือหนูกินยานี้ไปแล้ว2รอบ รอบละ6เดือน) หลังจากกินยารอบที่2 ประจำเดือนก็มาปกติ และคุณก็ให้หยุดยาดู1เดือน ผลคือไม่กินยาประจำเดือนไม่มา และไปหาตามที่นัดอีกครั้งหลังจากหยุดยา1เดือน คุณก็บอกว่าคนไข้จะทานยาต่อไหมหรือว่าจะหยุดยา ซึ่งหนูไม่เข้าใจ หนูเลยถามไปว่าถ้าหยุดยาคือประจำเดือนไม่มาแสดงว่าต้องกินยาอีกหรอคะ และคุณก็ตอบว่า นั่นแหละค่ะคนไข้จะทานต่อหรือหยุดล่ะคะ หนูก็งงเลย ไม่ยอมบอกว่ามันมีวิธีอื่นอีกไหมหรือว่ากินยาไปขนาดนี้ทำไมยังเหมือนเดิมอีก คุณไม่บอกเหตุผลอะไรเลย หนูก็เลยโอเคค่ะ ทานต่อก็ได้ และพอออกมารับใบนัดกับพยาบาลหน้าห้อง พยาบาลบอกว่าคนไข้สะดวกจะมารับยาทานต่อใช่ไหมแต่จริงๆจะหยุดก็ได้นะ หนูก็บอกว่ารับค่ะ ถ้าไม่ทานมันก็ไม่มา ก็เลยต้องทานต่อ(จริงๆหนูอยากให้คุณช่วยให้คำแนะนำเพิ่มเติมอีกแต่ก็ไม่ได้อะไรเลย มีแต่บอกว่าจะรับยาต่อหรือจะหยุด ซึ่งหนูไม่รู้อะไรถ้าหยุดยาก็คือประจำเดือนจะไม่มาและมันจะนานขนาดไหนล่ะ หนูเลยจำเป็นต้องบอกว่ารับยาต่อก็ได้ ซึ่งจริงๆหนูไม่อยากกินเลย) หนูไม่รู้จะทำไงลองกินดูอีกก็ได้งั้น หนูอยากถามน่ะค่ะว่า หนูกินยานี้ต่อไปอีกจะมีผลอะไรไหม และหนูกินยานี้มาถึง2รอบแล้วรอบละ6เดือน แต่ก็ไม่หายเป็นปกติเลย มันจะเสี่ยงเป็นอะไรไหม (หนูเคยตรวจภายในเคยอันตร้าซาวน์แล้วนะคะ ปกติทุกอย่างเลย) ขอคำแนะนำหน่อยนะคะ ถ้าหนูทานยานี้ต่อจะเป็นอะไรไหม หรือถ้าจะหยุดแล้วจะส่งผลอะไร และที่หนูเป็นแบบนี้มันเกี่ยวกับอะไรขอบล่วงหน้าสำหรับคำตอบนะคะ
สวัสดีคะ เรียนอย่างนี้นะค่ะ ในบางครั้งกรณีของอาจจะมีปัญหาเรื่องของฮอร์โมนที่กระตุ้นฮฮร์โมนเพศจากต่อมใต้สมองค่ะ ทำให้ไม่มีการหลั่งฮอร์โมนมากระตุ้น รังไข่ ทำให้มีเรื่องของการตกไข่ หรือ สร้างผนังมดลูกค่ะดังนั้นต้นตออาจจะต้องหาจากต่อมใต้สมองและอาจจะต้องดูเรื่องของรังไข่อีกครั้งค่ะ เพราะรังไข่ก็เป็นแหล่งที่มีการหลั่งฮอร์โมนเพศที่กระตุ้นให้มีการเจริญเติบโตของไข่ และมีเรื่องของการต่อไปเป็นประจำเดือนค่ะแนะนำว่าการใช้ยาปรับฮอร์โมนทำให้สมดุลค่ะ เลยมีประจำเดือนมาปรกติ เมื่อหยุดยาอาจจะขาดการกระตุ้นที่จุดใดจุดหนึ่งดังกล่าวข้างต้นค่ะแนะนำปรึกษาแพทย์อีกครั้งค่ะ